CELEX: 62008CN0168
Language: ro
Date: 2008-04-21 00:00:00
Title: Cauza C-168/08: Cerere de pronunțare a unei hotărâri preliminare introdusă de Cour de cassation (Franța) la 21 aprilie 2008 — Laszlo Hadadi (Hadady)/Csilla Marta Mesko, căsătorită Hadadi (Hadady)

21.6.2008   
            
            
               RO
            
            
               Jurnalul Oficial al Uniunii Europene
            
            
               C 158/13
            
         Cerere de pronunțare a unei hotărâri preliminare introdusă de Cour de cassation (Franța) la 21 aprilie 2008 — Laszlo Hadadi (Hadady)/Csilla Marta Mesko, căsătorită Hadadi (Hadady)
   (Cauza C-168/08)
   (2008/C 158/20)
   Limba de procedură: franceza
   Instanța de trimitere
   Cour de cassation
   Părțile din acțiunea principală
   
      Reclamant: Laszlo Hadadi (Hadady)
   
      Pârâtă: Csilla Marta Mesko, căsătorită Hadadi (Hadady)
   Întrebările preliminare
   
               1)
            
            
               Articolul 3 alineatul (1) litera (b) din [Regulamentul (CE) nr. 2201/2003] (1) trebuie interpretat în sensul că, în cazul în care soții au atât cetățenia statului instanței sesizate cu soluționarea cauzei cât și cetățenia unui alt stat membru al Uniunii Europene, se acordă prioritate cetățeniei statului instanței sesizate?
            
         
               2)
            
            
               În cazul unui răspuns negativ la întrebarea anterioară, prevederea în cauză trebuie interpretată în sensul că stabilește, în cazul în care fiecare soț are dubla cetățenie a acelorași două state membre, cetățenia cea mai relevantă dintre cele două aflate în discuție?
            
         
               3)
            
            
               În cazul unui răspuns negativ la întrebarea anterioară, trebuie să se considere că prevederea respectivă oferă soților o opțiune suplimentară, aceștia fiind în drept să sesizeze, la alegere, o instanță din oricare dintre cele două state ale căror cetățenii le dețin amândoi?
            
         
      (1)  Regulamentul (CE) 2201/2003 al Consiliului din 27 noiembrie 2003 privind privind competența, recunoașterea și executarea hotărârilor judecătorești în materie matrimonială și în materia răspunderii părintești, de abrogare a Regulamentului (CE) nr. 1347/2000 (JO L 338, p. 1, Ediție specială, 19/vol. 6, p. 183).